<classify> MKUU wa Mkoa wa Mbeya, Albert Chalamila ameamuru kukamatwa kwa wakazi wanne wa Kijiji cha Lola Kata ya Upendo wilayani Chunya kwa tuhuma za uchochezi wa mgogoro wa ardhi katika chanzo cha maji kilichopo kijijini hapo.Miongoni mwa tuhuma zilizosababisha kukamatwa kwa watu hao ni kuandika barua ya uongo kwenda Wizara ya Ardhi, Nyumba na Maendeleo ya Makazi, wakisema wanaonewa kwa kunyanganywa ardhi yao.Wanaoshikiliwa na Jeshi la Polisi ni aliyewahi kuwa Mwenyekiti wa Kijiji cha Lola, Masare Jalamila, aliyelazimika kuachia madaraka ya uongozi baada ya Chama Cha Mapinduzi CCM kumvua uanachama kutokana na kutoridhishwa na mwenendo wa uongozi wake, aliokuwa akiutumia kuchochea mgogoro wa chanzo cha maji.Wengine ni Lucas Mgegela, Mrema Gudu na Charles Makima ambao wote walikamatwa juzi jioni kwenye mkutano wa hadhara, uliofanyika kijijini Lola baada ya mkuu wa mkoa kutembelea eneo lenye mgogoro, huku wananchi wakionesha kuwepo kwa uhaba wa maji kijijini.Wanaoshikiliwa pia walitajwa kuwa miongoni mwa watu waliowahi kufanya kampeni nyingi za kukwamisha kulindwa kwa chanzo cha maji cha kijiji hicho, ikiwemo kutishia maisha ya Ofisa Tarafa wa Kipembawe, Kassim Kirondomara.Ofisa huyo alitishiwa alipofanya mkutano wa hadhara kwa ajili ya kutoa elimu juu ya nini kinalengwa katika kulinda chanzo cha maji kilichopo katika kijiji hicho.Kwenye mkutano huo Kirondomara alisema watu wanofanya shughuli za kilimo na ufugaji kwenye bonde lenye chanzo cha maji, pia walingoa mawe yaliyowekwa kama alama kwa ajili ya kuonyesha mpaka kati ya chanzo cha maji na enelo linalotumika kwa matumizi ya biandamu.  <topic>: kitaifa 